open-index/open-wikipedia-markdown huggingface dataset:
Paulings skala

**Paulings skala** er ein skala for relativ elektronegativitet. Fluor er det mest elektronegative grunnstoffet. Dette har etter paulings skala ein elektronegativitet på 4,0. For dei minst elektronegative grunnstoffa er denne verdien mindre enn 1,0.

Andre viktige elektronegativitetar er: 
Hydrogen (H): 2.2
Karbon (C): 2.6
Nitrogen (N): 3.0
Oksygen (O): 3.4

Skilnaden mellom elektronegativitetane til to grunnstoff avgjer kva binding dei dannar mellom kvarandre. Liten forskjell (mindre enn 1.5) tyder på kovalent binding, medan stor forskjell (større enn 2.0) tyder på ionebinding.
Modum kommune

**Modum** er ein kommune i Buskerud fylke. Kommunen grensar i nord til Krødsherad kommune og Ringerike kommune, i aust til Lier kommune, i sør til Øvre Eiker kommune, og i vest til Flesberg kommune og Sigdal kommune.

Kommunen har tre tettstadar, Åmot, Geithus og kommunesenteret Vikersund. Åmot er inngangsporten til Kunstnardalen. Her finn ein Blaafarveværket, med mellom anna koboltmuseum, kunstutstillingar og barna sin bondegard. I Modum finn ein Vikersundbakken, som er den einaste skiflygingsbakken i Nord-Europa. Bakkerekorden pr. 2011 er på 246,5 meter sett av Johan Remmen Evensen.

## Kjende personar frå Modum kommune
* Nils Moe (1812-1892), gartnar
* Jonas Lie (1833-1908), forfattar
* Hans Andersen Foss (1851-1929, norsk-amerikansk forfattar
* Ole Einar Bjørndalen (1974-), skiskyttar

## Bilete

Fil:Glasshytta ved Blaafarveværket.jpg|Blaafarveværket
Fil:Vikersundbakken.jpg|Vikersundbakken
Fil:Nykirke Modum TRS 1.jpg|Nykyrkja i Modum


## Bakgrunnsstoff
* Modum kommune
Elektronegativitet

**Elektronegativitet** er evna eit atom har til å tiltrekka seg elektron i eit kjemisk band. Dersom to grunnstoff i ei kjemisk sambinding har nesten lik elektronegativitet vil dei danna kovalent binding eller metallbinding. Dersom forskjellen i elektronegativitet er stor vil grunnstoffa danna ionebinding.

Elektronegativiteten til grunnstoff vert ofte oppgitt etter paulings skala. 

## Variasjon i elektronegativitet

Dei mest elektronegative grunnstoffa er plassert langt oppe og langt til høgre i periodesystemet. Det er ein tendens til at elektronegativiteten aukar om ein bevegar seg oppover i ei gruppe og mot høgre i ein periode. 

Ikkje-metall er som regel meir elektronegative enn metall. 

Grunnstoff som er lite elektronegative vert av og til kalla **elektropositive**.
Nedre Eiker kommune

**Nedre Eiker** var ein kommune i Buskerud fylke. Den 1. januar 2020 slog Nedre Eiker, Svelvik og Drammen seg saman til nye Drammen kommune.

## Kjende folk frå Nedre Eiker
* Herman Wildenvey, (1886&mdash;1959), forfattar
* Lars Korvald, politikar, tidlegare statsminister

## Bilete

Fil:Solberg Spinneri.jpg|Solberg Spinderi
Fil:Nedre Eiker kirke.jpg|Nedre Eiker kyrkje
Fil:Drammenselva.jpg|Drammenselva deler kommunen.


## Bakgrunnsstoff
* Nedre Eiker kommune 

## Kjelder
Nesbyen kommune

**Nesbyen kommune**, tidlegare *Nes kommune*, er ein kommune i Buskerud fylke. Kommunen grensar i nord mot Gol, i aust til Sør-Aurdal, i søraust til Flå, i sørvest til Nore og Uvdal, og i vest til Ål.

For å unngå ein namnekonflikt med Nes kommune i Akershus då Buskerud, Akershus og Austfold blei slegne saman til Viken fylke den 1. januar 2020, vedtok kommunen å endre namn til Nesbyen kommune ved samanslåinga.

## Bilete

Blaafjell.jpg|Blåfjell i Liemarka
Gardnos01.jpg|Gardnoskrateret
Nesbyen stasjon fra sør.jpg|Nesbyen stasjon

## Kjelder

## Bakgrunnsstoff
*
Nore og Uvdal kommune

**Nore og Uvdal** er ein kommune øvst i Numedal i Buskerud fylke. Kommunen grensar i nord til Hol, Ål og Nes, i aust til Flå og Sigdal, i sør til Rollag, Tinn og Vinje, og i vest til Eidfjord. Store delar av Hardangervidda ligg innanfor kommunen sine grenser.

Kommunen sitt høgaste punkt er Borgsjåbrotet (1485&nbsp;moh.), på grensa til Tinn kommune i Telemark og Vestfold fylke.

## Bilete

Fil:Nore stave church.jpg|Nore stavkyrkje
Fil:Nore I oversikt.jpg|Nore I kraftverk
Fil:Nordefjord bro 2.jpg|Norefjord bru med Nore kyrkje i bakgrunnen


## Bakgrunnsstoff
* Nore og Uvdal kommune
Rollag kommune

**Rollag kommune** er ein kommune i Numedal i Buskerud fylke. Kommunen grensar i nordvest til Nore og Uvdal kommune, i aust mot Sigdal kommune, i sør mot Flesberg kommune, og i vest mot Tinn kommune i Telemark fylke.

Den offisielle skildringa av kommunevåpenet er «To oppstigende gullspisser, møtende i øvre skjoldrand, mot rød bakgrunn». Våpenet viser stilisert ein varde og er frå 1993.

## Næringsliv og samferdsel

Rollag er ein jordbruks- og skogbrukskommune. Dei fleste gardane ligg på morenejord i hovuddalføret 200–300 moh. Jordbruket er basert på hald av husdyr (særleg storfe og sau), men det er også dyrka atskilleg korn. Kongsberg Automotive har ein fabrikk i Rollag, som er å rekna som ei hjørnesteinsbedrift i kommunen. I Rollag ligg Numedal folkehøgskole, ein folkehøgskole som fokuserer på idrett.

Fylkesveg 40 (Kongsberg–Geilo) går gjennom kommunen langs Lågen. Frå Veggli kyrkje går det sommarveg vestover til Tinn kommune i Telemark og frå dei sørlege delane av bygda over til Sigdal kommune. Numedalsbanen som gjekk frå Kongsberg til Rødberg har nå noko turisttrafikk i privat regi; overfor Veggli er det berre dressinkjøring.

## Geografi

Rollag kommune omfattar Numedal frå Fossan til Vergja bru, i tillegg til fjelltraktene på begge sider. Dalsidene i Numedal er for det meste bratte og skogkledde, og åslandet på begge sidene av hovuddalføret er svært kupert. Nesten to tredelar av arealet i kommunen ligg høgre enn 600 moh. Det høgste punktet er Storegrønut som er 1289 moh. og ligg på Vegglifjell, på grensa til Telemark i nordvest.

Det er to tettstader i Rollag kommune, kommunesenteret Rollag og det noko større Veggli. Busetnaden i kommunen følgjer for det meste hovuddalføret der desse to tettstadene ligg.


Fil:Stabkirche Rollag.jpg|Rollag stavkyrkje i Rollag.
Fil:Vegglifjell.jpg|Vegglifjell, det høgste fjellområdet i kommunen.
Fil:Aaklinuten.JPG|Åklinuten (1246 moh.)
Fil:Blenut.JPG|På Åkli med utsyn mot Kroktjørnan og Viermyrnuten/Blenuten.


## Kjelder

## Bakgrunnsstoff
* Rollag kommune — Offisielle heimesider
Røyken kommune

**Røyken** er ein tettstad i Asker kommune i Akershus. Før 2020 var bygda ein eigen kommune i Buskerud fylke, men ho vart 1. januar 2020 slegen saman med grannekommunane Hurum i Buskerud og Asker i Akershus fylke til den nye Asker kommune.

Røyken kommune utgjorde den nordlege delen av halvøya Hurumlandet. Vest for halvøya og den tidlegare kommunen ligg Drammensfjorden og i aust ligg Oslofjorden. Tettstader i den tidlegare kommunen er Hyggen, Røyken, Spikkestad, Slemmestad/Bødalen, Nærsnes, Båtstø og Åros.

Flygeleiarsentralen for austlandet låg i Røyken, men er foreslått lagd ned. Det er korte avstandar til Drammen og Oslo, mange av innbyggjarane arbeider difor på denne strekninga. Det er buss-samband til begge byane, dessutan lokaltog til Oslo om Asker, og båt frå Slemmestad til Oslo.

Kyststien langs med Oslofjorden er ein tursti lagt til rette for fotturistar. Det er også Oldtidsvegen, den gamle ferdselsvegen frå Slemmestad til Gullaug i Lier.

## Kjende røykenbøringar

* Anders Andersen (1846-1931), første formannen i Arbeidarpartiet 
* Wera Sæther, forfattar
* Bjørge Lillelien, journalist
* Rolf «Mulen» Karlsen, musikar

## Fotnotar

## Bakgrunnsstoff
* Røyken kommune
*Martinsen, Terje, 2004-2005, *Røyken* : *bygda og menneskene* : *1840-1940*, [band 1]. Røyken: Røyken kommune.
*Martinsen, Terje, 2004-2005, *Røyken* : *bygda og menneskene* : *1940-2000*, [band 2]. Røyken: Røyken kommune.
Sigdal kommune

**Sigdal** er ein kommune i Buskerud fylke. Han grensar mot Flå i nord, Krødsherad i aust, Modum i søraust, Flesberg i sørvest, Rollag i sørvest , og Nore og Uvdal i vest.

Kommunen er prega av høgfjell og dalar. Kring 72 % av kommunen er dekt av skog, 20 % er fjell &ndash; vesentleg lågalpin sone. 4 % av flatevidda er dyrka og om lag 4 % er vatn og vassdrag. Til saman 842&thinsp;km².

Innbyggjarane lever hovudsakleg av jord- og skogbruk og turisme.

## Andersnatten

Dette kjende landemerket er både spennande og sagnomsust. Det karakteristiske fjellet har gjeve liv til både segn og eventyr. Den kjende kunstnaren Theodor Kittelsen budde like ved, og han brukte fjellet som inspirasjon til sine mest kjende trollteikningar. 
I dag er Andersnatten ein ynda valfartsstad for eventyrlystne fjellklatrarar, og den bratte veggen er skildra som eit fjellklatrareldorado. 
 
## Lauvlia
Theodor Kittelsen er kjent for sine stemningsfulle måleri og eventyrteikningar av troll, dyr og landskap. Han budde saman med familien i Lauvlia som ligg vakkert til ved Soneren i Sigdal. Det var den vakre utsikta som gav han inspirasjon til måleria og teikningane hans.

## Christian Skredsvig og Hagan
Her budde og arbeidde den kjende kunstnaren Christian Skredsvig (mellom anna kjend for måleriet «Gutten med seljefløyten») store delar av sitt liv. Staden har fantastisk utsikt over heile dalen, som med sin vakre natur har inspirert mange kunstnarar opp gjennom åra. 
Huset ber preg av å vera ein kunstnarheim. Her er alle møblar og måleri intakte som då kunstnaren sjølv levde der. Her kan ein oppleva det særpreget og den sjarmen som gav han inspirasjon til måleria og bøkene hans.

## Kjende folk frå Sigdal
* Erling Kroken (f. 1928), skihoppar

## Bakgrunnsstoff
*
* http://www.sigdal.no - Nettstad med nyhende og informasjon frå Sigdal
* kunstnerhjem.net
* Kommunefakta Buskerud frå Statistisk Sentralbyrå
* kunstnerhjem.net
Øvre Eiker kommune

**Øvre Eiker** er ein kommune i Buskerud fylke. Saman med Nedre Eiker, som no er innlemma i Drammen kommune, er han ein del av landskapet Eiker. Hokksund er kommunesenter og heimen til rundt halvparten av innbyggjarane i kommunen; andre bur i tettstadene Vestfossen, Skotselv, Ormåsen og Darbu.

## Tusenårsstad
Tusenårsstaden til Øvre Eiker ligg i Hokksund, på austsida av Drammenselva, på den gamle sorenskrivartomta mellom «Hokksund Båt og Camping» og brua. Staden blei offisielt opna i juni 2005 samtidig med ei stor markering av hundreårsjubileet for unionsoppløysinga. Det er mellom anna sett opp ein eigen skulpturpark her der alle skular i kommunen har laga kvar sin skulptur. På tusenårsstaden er det òg eit museum om Nøstetangen glassverk og eit glasblåseri som har teke opp igjen arva frå det opphavlege glasverket.

### Kjende personar frå Øvre Eiker
* Per Olaf Lundteigen, politikar
* Tore Tvedt, leiar i Vigrid
* Arne Nævra, naturfotograf

## Bilete

Fil:Haug kirke.jpg|Haug kyrkje på Hokksund har vore hovudkyrkje i Eiker frå gamalt av.
FIl:Hokksund stasjon back.jpg|Paul Due sin monumentale stasjonsbygning på Hokksund
Fil:Fiskumelva.jpg|Fiskumelva
Fil:Nøstetangenmuseet.jpg|Sorenskrivargarden på Hokksund er museum for Nøstetangen glassverk


## Bakgrunnsstoff
* Øvre Eiker kommune sin nettstad
Vettisfossen

**Vettisfossen** er ein verna foss i Noreg som ligg i Årdal kommune i Vestland.
Vettisfossen har eit fritt fall på 275 meter og vert ofte feilaktig omtalt som den høgaste fossen i landet. I røynda er han den 57. høgaste fossen i landet ut frå totalt fall. Fossen kan derimot kanskje ha det største vertikale fallet i landet og han er den høgste fossen i Noreg som ikkje er regulert. Han renn frå Vettismorki og ned i Utladalen og ut i Utla. Om vinteren frys fossen stundom heilt til.

## Sjå òg
* Fossar i Noreg

## Kjelder
* Vettisfossen på World Waterfall Database 
* norgeskart.no

## Bakgrunnsstoff
* Bilete av fossen
* Vettisfossen
Sande kommune i Vestfold

**Sande** er ei bygd og ein tidlegare norsk kommune som låg nord i Vestfold fylke. Kommunen blei slått saman med Holmestrandd den 1. januar 2020 til nye Holmestrand kommune. Kommunen grensa i nord til Drammen, i aust til Svelvik, i sør til Holmestrand, og i vest mot Hof. Høgaste punkt var Presteslettåsen på 563 moh.

I området er det gjort talrike funn frå førhistorisk tid, mellom anna frå Nøstvetkulturen i steinalderen.

## Bilete

Fil:Sande kirke Vestfold.jpg|Sande kyrkje
Fil:Stasjonsgaarden Sande.JPG|Den tidlegare stasjonsbygningen i Sande sentrum
Fil:Bekkestranda i Sande.jpg|Bekkestranda


## Bakgrunnsstoff
* Sande kommune
Sandefjord kommune

**Sandefjord kommune** er ein kommune i Vestfold fylke, som i vest grensar til Larvik , i nord  Tønsberg og i aust til Færder. Kystlinja til kommunen er om lag 160 km lang, og går frå Vestfjorden i nord til Sandefjordsfjorden i sør. Kommunen omfattar også 124 øyar. Kommunesenteret Sandefjord ligg inst i Sandefjordsfjorden.

Sandefjord kommune omfattar dei tidlegare kommunane Sandefjord, Andebu og Stokke. Samanslåinga blei vedtatt i statsråd 24. april 2015 med verknad frå 1. januar 2017. Med dette er Sandefjord den nest største kommunen i Vestfold i areal etter Larvik, men i folketal den største kommunen.

## Samferdsel

Sandefjord lufthamn, Torp har samband til nasjonale og internasjonale destinasjonar. Ferjeselskapet Color Line driv ei ferjerute til Strömstad i Sverige. Både Vestfoldbanen (med togstopp på Sandefjord stasjon og Torp stasjon) og Europaveg 18 går gjennom kommunen.

## Næringsliv
Kommunen har mykje jordbruksareal. Jordbruket er særleg konsentrert om korndyrking og hagebruk, i tillegg til storfe og hønsehald. Skogbruket er i hovudsak basert på avverking av gran.

Kystlinja langs Sandefjordsfjorden, Mefjorden og Lahellefjorden er om lag 83 kilometer lang og er eit populært friluftsområde med stor hytteutbygging. Dei to halvøyane mellom Sandefjordsfjorden og Tønsbergfjorden (Østerøya og Vesterøya, delt av Mefjorden) har små gardsbruk, samlingar av bustader og feriehus.

Kommunen har vidaregåande skolar med varierte studieretningar, Skiringssal folkehøyskole og avdeling av Handelshøyskolen BI.

## Folk frå Sandefjord
*Anita Hegerland (f. 1961), songar og plateartist

## Kjelder

*

## Bakgrunnsstoff
*
Svelvik kommune

**Svelvik** var ein kommune og ein tettstad i Vestfold fylke. Kommunen grensa i nord til Drammen og i vest til Sande. Aust for Drammensfjorden låg Røyken og Hurum.

Ein stor del av busetnaden ligg ved kysten/fjorden, særleg småbyen Svelvik med 3923 innbyggarar, og Berger med 1114 innbyggarar. Lenger inne er det jordbruksland og skogkledde åsar.

Namnet Svelvik kjem frå gamalnorsk Sverðvík. Fyrsteleddet er uvisst og går kanskje tilbake på eldre *Sverfð- til gamalnorsk sverfa «kvervle, gå i ring», eller ei allmenn tyding «straum». Ei anna tolking er «boge» om kystlina på Hurumlandet

### Historie
Svelvik fekk status som ladestad i 1845. Strømm og Svelvik vart skilt ut frå Hurum prestegjeld i 2. mars 1861. På 1800-talet fungerte Svelsvik som vinterhamn for Drammen. Sjøfart med seglskuter stod for mykje av sysselsettinga i Svelvik gjennom det meste av det 19. hundreåret. Kommunestyret i Svelvik vedtok i 1998 at tettstaden Svelvik skulle vere by.

Den 1. januar 2020 slo Svelvik seg saman med Nedre Eiker og Drammen til nye Drammen kommune. Kommunen bytta då også fylke, og vart ein del av det nye Viken fylke.

## Bakgrunnsstoff
* Svelvik kommune

## Kjelder
Tjøme

**Tjøme** er ein tidlegare kommune i Vestfold fylke, som frå 1. januar 2018 er ein del av Færder kommune. Den tidlegare kommunen låg på øyene Tjøme, Brøtsø og Hvasser. Kommunen hadde grenser til Tønsbergfjorden og Sandefjord kommune i vest, til Vrengensundet og Nøtterøy kommune i nord, og til Oslofjorden i aust og sør. Høgaste punkt var 78 moh.

## Kjende folk frå Tjøme
*Alf Larsen (1885–1967), forfattar og kulturdebattant
*Aasmund Brynildsen (1917–1974), forfattar og forlagsmann 
*Tom Kristensen (f. 1955), kriminalforfattar og siviløkonom 

## Bakgrunnsstoff
* Tjøme kommune
Brom

**Brom** er eit ikkje-metallisk grunnstoff med kjemisk symbol **Br** og atomnummer 35. Det er eit halogen og ligg i gruppe 17 i periodesystemet.

## Eigenskapar
Brom er ei raudbrun, sterkt luktande væske. Det er det eine av to grunnstoff som er flytande ved romtemperatur. (Det andre er kvikksølv).

Bromdamp er giftig å pusta inn. Flytande brom er svært etsande på hud, og bromsår vil nærmast ikkje gro utan hudtransplantasjon.

## Førekomst
Grunnstoffet brom føreligg ikkje fritt i naturen, men kan framstillast frå uorganiske bromsalt som finst i visse mineral og i sjøvatn (ca. 0,01% i havet, ca. 0,5% i Daudehavet).

## Sambindingar og bruk
Brom blir brukt i produksjon av mange ulike bromsambindingar, t.d. fargestoff og medisinar.

Brom dannar fleire uorganiske syrer i sambinding med hydrogen og oksygen. Desse syrene er bromsyre (HBrO3), bromsyrling (HBrO2), underbromsyrling (HBrO), og hydrogrenbromid (HBr). Salta av desse syrene kallast bromat, bromitt, hypobromitt og bromid. Eit døme på naturlege bromsalt er natriumbromid (NaBr). Kunstige bromsalt, t.d. sølvbromid (AgBr), blir brukt i framkalling av fotografi.

Av kunstig framstilte organiske bromsambindingar kan nemnast 1,2-dibrometan (BrH2C-CH2Br), som tidlegare vart brukt for å justera oktantalet i blybensin, og halonar som halon 1301 (bromtrifluormetan, CF3Br) og halon 1211 (bromklordifluormetan, CF2BrCl), som blir brukte til brannslukking.

## Biologisk rolle

## Sjå også
* Fotografi
* Haloalkan
* Periodesystemet
* Grunnstoffliste
* Isotoptabell

## Bakgrunnsstoff
* Webelements - Brom
Nøtterøy

**Nøtterøy** er ein tidlegare kommune i Vestfold fylke, som frå 1. januar 2018 er ein del av Færder kommune. Kommunen var ein øykommune med Nøtterøy, Veierland og Føynland som utgjorde størstedelen av arealet. I tillegg kom om lag 175 andre større og mindre øyar. Hovuddelen av folkesetnaden fanst på Teie og den nordlege delen av øya. Teie er ein større tettstad som grensar mot Tønsberg kommune. På Teie ligg mellom anna Vinmonopolet og Nøtterøy Sparebank. Her finn ein òg den eine av den tidlegare kommunen sine to ungdomsskular, Teigar.

Andre tettstader i den tidlegare kommunen var Borgheim, Føynland, Torød, Årøysund, Vestskogen og Kjøpmannskjær. Nøtterøy er saman med den tidlegare kommunen Tjøme kommune kjend for sin vakre skjérgard. 

Borgheim var administrasjonssenter, her finn ein kommune- og kyrkjeadministrasjon. I tillegg ligg brannstasjonen som er ein del av Vestfold Interkommunale Brannvesen her. Nøtterøy videregående skole ligg òg her. På Borgheim finn ein den andre ungdomsskulen, Borgheim ungdomsskole. 

Nøtterøy sitt høgaste punkt var Vetan med sine 101 moh. Det nest høgaste punktet er Vardås.

## Innbyggarnamn
Ein person frå Nøtterøy blir kalla «nøttlending».

### Kjende nøttlendingar
*Trygve Bratteli (1910-1984), politikar (Ap), statsminister
*Jan Peder Syse (1930-1997), politikar (H), statsminister
*Jørn Magdahl (f. 1950), politikar, leiar for RV
*Tor Thodesen (f. 1966), fotballtrenar

## Bakgrunnsstoff
* Nøtterøy kommune
* Teigar ungdomsskule 
* Borgheim ungdomsskule  
* Nøtterøy videregående skole 
* Kommunefakta Vestfold frå Statistisk Sentralbyrå
Tønsberg kommune

**Tønsberg** er ein kommune i Vestfold fylke. Kommunen grensar mot Sandefjord og Larvik i vest, Horten og Holmestrand i nord  og mot Færder i i sør.
Aust for Tønsberg ligg Oslofjorden, og midtfjords grensar kommunen der mot Moss, Råde og Fredrikstad. Administrasjonssenteret er byen Tønsberg.

Med eit innbyggjartal på 59,174 innbyggjarar   per , er Tønsberg den syttande største kommunen i Noreg.

Høgaste punkt er  Snippane på 399,6 moh. 

Tønsberg by er kjend for Slottsfjellet, eit rikt kulturliv, Statens Park, i tillegg til Sjukehuset i Vestfold. Ein kjem seg til Tønsberg med bil, båt eller tog. Tønsberg er rekna som den eldste byen i Noreg, og her er òg ei av domkyrkjene i landet.

## Kjende personar frå Tønsberg
* Anders Aukland, skiløpar
* Jon Bing, forfattar, professor
* Ronny Johnsen, fotballspelar
* Jahn Teigen, musikar og artist
* Ivar Christian Johansen (RAVI), programleiar, musikar og artist

## Bakgrunnsstoff
*
Heklegarn

**Heklegarn** er tynt garn berekna på hekling. Slikt garn vert òg brukt til kunststrikk. Slikt garn vert ofte laga av bomull og mercerisert, men det kan vera syntetisk. 

Mange merke brukar eit nummersystem der tjukkare kvalitetar har høgare nummer enn tynnare kvalitetar. Til dømes er garn nummer 10 tjukkare enn garn nummer 20.
Georg I av Storbritannia

**Georg Ludwig**, engelsk **George Louis** () var den første britiske kongen frå fyrstehuset Hannover. Frå 1698 var han hertug av Braunschweig-Lüneburg (Hannover), og dermed kurfyrste av det tysk-romerske riket, og frå 1714 konge av kongeriket Storbritannia og kongeriket Irland.

## Tysk konge i Storbritannia
Då den britiske dronning Anne døydde i 1714 vart det teke ei avgjerd om at den næraste protestantiske arvingen skulle arva trona. Tanken var få hindra ein ny katolsk konge på den britiske trona. Dermed arva Georg Ludwig den britiske trona, og vart konge av Storbritannia som Georg I. Han lærte seg trass i dette aldri å tala flytande engelsk språk. Av den grunn vart han låtteleggjort av nokre av sine britiske undersåttar. Det vart berre snakka tysk ved hoffet under regjeringstida hans. 

Gerog var den fyrste britiske monarken frå fyrstehuset Hannover, som regjerte Storbritannia fram til dronning Victoria døydde i 1901. Det innebar òg at Hannover og Storbritannia kom i personalunion, og tette band vart knytte mellom dei to landa. I løpet av regjeringstida hans vart det britiske monarkiet gradvis svekt og bytt ut med eit meir demokratisk styre med meir makt til parlamentet. Dei siste åra før Georg Ludwig døydde vart Storbritannia eigenleg styrt av *de facto*-statsministeren Sir Robert Walpole.

## Liv
Georg Ludwig vart fødd i 1660 som eldste son av kurfyrst Ernst August av Hannover og Sophie av Pfalz. Mora var dotter av Friedrich V av Pfalz og dronning Elisabeth av Bøhmen, som igjen var dotter av Jakob I av England.

Han gifte seg 21. november 1682 med Sophie Dorothea av Braunschweig-Lüneburg, og fekk sonen Georg August, seinare kong Georg II av Storbritannia, og Sophie Dorothea, seinare gift med kongen av Preussen.

## Omdøme
Georg I var svært dårleg likt i det adopterte heimlandet sitt, særleg fordi han ikkje snakka engelsk (sjølv om han skal ha lært det etter som åra gjekk). Folket meinte òg at han behandla kona si dårleg ved å ha ei rekkje tyske elskarinner. Likevel likte dei betre ein slik konge, som trass alt var protestant, enn å ha ein katolsk regent.

## Bakgrunnsstoff
Georg IV av Storbritannia

**Georg IV av Storbritannia** () var britisk konge frå 1820 til 1830 og prinsregent frå 1811 til 1820.

Georg IV (engelsk namn *George Augustus Frederick*, tysk *Georg IV. August Friedrich*) var medlem av det tyske fyrstehuset Hannover. Han var Georg III sin eldste son og styrte som prinsregent medan faren var sjuk. I 1820 blei Georg IV blei konge av det sameinte kongeriket Storbritannia og Irland og fyrste av Hannover.

## Ekteskap og elskarinner
Han gifta seg med enkja Maria Anne Fitzherbert, i desember 1785. Ettersom ho var katolikk vart ekteskapet ikkje godkjend etter lova. I 1795 gifta han seg opp att med syskenbarnet Caroline av Braunschweig. Dei likte ikkje kvarandre og levde åtskild med nokre få dagar som unnatak. Dei fekk trass i dette dottera Charlotte Augusta av Storbritannia i 1796. Dottera døydde i 1817, og George IV stod utan arvingar. Caroline vart stengd ute frå kroninga i 1820, noko som vart sett på som ei stor skandale.

Georg var i kontakt med Maria Fitzherbert livet ut, sjølv om dei var frå kvarandre i periodar. Han hadde også fleire elskarinner, mellom anna Mary Robinson, ein kjend skodespelar, Grace Elliott, ei skotsk sosietetskvinne, grevinne Frances Villiers av Jersey, og seinare i livet markise Isabella Ingram-Seymour-Conway av Hertford og markise Elizabeth Conyngham, som begge var gifte.

Georg IV døydde utan arvingar i 1830. Han vart etterfylgd av den yngre broren Vilhelm (engelsk *William*).

## Regjeringstid
Under store delar av regjeringstida si hadde kong Georg IV Robert Jenkinson, 2. jarl av Liverpool, som statsminister. Utan at kongen bidrog mykje herska han over Storbritannia då landet sigra i Napoleonskrigane, forhandla fram fred og måtte hanskast med den sosiale og økonomiske uroa etterpå. Han blei nøydd til å godta George Canning som utanriks- og seinare statsminister, og måtte gå med på ein såkalla *[[Catholic Emancipation]]*, det vil seie at mange restriksjonar mot britiske katolikkar blei oppheva.

## Kjelder

* *Denne artikkelen bygger på «[[:en:George IV of the United Kingdom|George IV of the United Kingdom]]» frå , den 26. mars 2013.* 
** * oppgav desse kjeldene: *
* Baker, Kenneth. «George IV: a Sketch.» *History Today* 2005 55(10): 30–36. Issn: 0018-2753 Fulltext: Ebsco
* 
* 
* 
* 
* Gash, Norman. *Lord Liverpool* (1985).
* Haeger, Diane. *The Secret Wife of King George IV* (2001) excerpt and text search
* Hibbert, Christopher. «George IV (1762–1830)», *Oxford Dictionary of National Biography* (2004); good summary by leading scholar; online at many libraries
* Hibbert, Christopher. * George IV: The Rebel Who Would Be King* (1974, 2007) excerpt and text search
* 
* 
* 
*  excerpt and text search
* ; excerpt and text search
* Smith, E. A. «Caroline (1768–1821)», *Oxford Dictionary of National Biography,* (2004); online edn, 2008
 

## Bakgrunnsstoff
Aremark kommune

**Aremark** er ein kommune i Østfold fylke. Kommunen grensar mot Sverige i aust. Elles vert kommunen omgjeve av dei norske kommunane Marker i nord, Rakkestad i vest og Halden i sør.

Haldenvassdraget strekkjer seg gjennom kommunen. Det er kring 600 hytter i kommunen.

Folkeetymologien koplar namnet til den eine av to systrer, *Ida* og *Ara*, som rudde kvar si bygd i grenseskogane. Truleg stammar namnet frå samankoplinga av namnet på sjøen *Are* og *Mark* som tyder skog.

## Folk frå Aremark
*Eyolf Soot (1858–1928), kunstmålar

## Bakgrunnsstoff
* Aremark kommune (Offisiell nettstad)
Askim kommune

**Askim kommune** var ein kommune i Østfold fylke, fram til 1.1.2020. Kommunen grensa i vest og i nord til Spydeberg, i aust til Trøgstad og Eidsberg og i sør til Skiptvet kommune. Glomma dannar ei naturleg kommunegrense i vest, og fossar har blitt utnytta til kraftproduksjon. Askim har derfor tre store kraftverk innanfor sine grenser (Solbergfoss, Kykkelsrud og Vamma).

Administrerande senter i kommunen er tettstaden Askim. Der bur omtrent 90 % av innbyggjarane i kommunen, mens resten bur jamnt fordelt i mindre bygdesentrum ved dei tre kraftverka. Lokalavisa er Smaalenenes Avis, som også dekkjer dei omkringliggjande kommunane.
__NOTOC__
## Næringsliv

Askim har vore ein særmerkt industrikommune, med Askim Gummivarefabrik som hjørnesteinsbedrift. Den siste delen av gummivarefabrikken, Viking Dekk A/S, avskipa produksjonen av bildekk i 1991. Viktige bransjar i dag er forlag/grafisk produksjon og Glava A/S med framstilling av mineralprodukt. Tettstaden Askim er eit viktig handels- og sørvissenter i indre Østfold. Nærare to femdelar av arealet i kommunen er dyrka mark, der det meste av dette er nytta til dyrking av korn.

Skiping av dei tre kraftverka Solbergfoss, Kykkelsrud og Vamma på 1900-talet har gitt basis for utviklinga av industrien i Askim. Desse utnyttar fallet til Glomma frå Øyeren til Grønsund. Utbygginga har ført til av alle dei mindre fossane og stryka, med unntak av Vrangsfoss, har kverva bort.

## Kommunenamn og -våpen
Namnet *Askim* er opphavleg eit gardsnamn, sett saman av trenamnet *ask* og ordet *heim*. Før rundt år 1400 het bygda *Eid*. Ordet "Eid" betyr mellom anna landet langs ei elv som ikkje er farbar med båt, slik at folk måtte gå. Gjennom Askim drog folk båtar mellom Øyeren og Glomma nedanfor Vammafossen. 

Kommunevåpenet blei godkjent ved kongeleg resolusjon den 1. november 1963. Motivet er på blå botn tre sølv skråbjelkar danna med bølgjesnitt og symboliserer dei tre vasskraftverka Solbergfoss, Kykkelsrud og Vamma.

## Venskapskommunar
Frå 1951 har Lyngby-Taarbæk i Danmark, Huddinge i Sverige og Askim vore venskapskommunar. Seinare i 1965 kom Godthåb/Nuuk i Grønland med og i 1965 følgde Island med Seydisfjördur.
*  Lyngby-Taarbæk, Danmark
*  Vanda, Finland
*  Nuuk, Grønland
*  Seydisfjördur, Island
*  Huddinge kommun, Sverige

## Folk frå Askim
*Mona Hoel (f. 1960), filmskapar

## Kjelder

### Fotnotar

## Bakgrunnsstoff
* Askim kommune
Eidsberg kommune

**Eidsberg kommune** er ein tidlegare norsk kommune i Østfold fylke, fram til han 1. januar 2020 blei del av den nye Indre Østfold kommune. Kommunen grensa til Marker kommune i aust, Rakkestad kommune i sør, Skiptvet kommune i sørvest, Askim kommune i nordvest, Trøgstad kommune i nord og Aurskog-Høland i Akershus fylke i nordaust. Kommunen omfatta låglandet på austbreidda av Glomma og skogsåsane austover mot vasskiljet mot Haldenvassdraget.

Administrasjonssenteret var Mysen, endestasjon for den austre linja til togselskapet NSB. Den best kjende attraksjonen i området er Momarken travbane, der Momarkedet bruker å bli skipa til. 

## Kommunevåpenet
Kommunevåpenet blei godkjent i 1962 og har eit svart avrive bjørnehovud på gull bakgrunn. Motivet viser til segner om ei rekke mannsnamn på -bjørn, og til baglaranes Arnbjørn Jonsson, som også var lendmann.

## Kjende personar frå Eidsberg kommune
* Vibeke Skofterud (1980-2018), skiløpar

## Kjelder

## Bakgrunnsstoff
* Eidsberg kommune
Fredrikstad kommune

**Fredrikstad kommune** er ein kommune i Østfold fylke. Han ligg omkring munningen og det nedre løpet av elva Glomma, på vestbreidda nedanfor Visterflo, på austbreidda nedanfor busetnaden Årum like under Sarpefossen. Kommunen omfattar også områda langs austbreidda av Oslofjorden med øyane utanfor, og øyane utanfor munningen av Glomma. Kommunen grensar til Råde kommune i nordvest, til Sarpsborg kommune i aust og nordaust og til Hvaler kommune i sør.

Administrasjonssenteret i kommunen, Fredrikstad by, utgjer saman med Sarpsborg ein tettstad på begge sider av Glomma, frå Viker i Onsøy i sørvest til Hafslundøy aust for Sarpsborg i nordaust. I tillegg har Fredrikstad åtte mindre, sjølvstendige tettstader. Dei største av desse er Lervik, Spetalen, Skivika og Slevik.

## Samferdsel
E 6 passerer Glomma ved Sannesund i Sarpsborg. Riksveg 110 går frå E 6 i Råde kommune gjennom Fredrikstad, i høgbru over Glomma, som opna i 1957, og austover tilbake til E 6 ved Skjeberg stasjon. Strekninga Fredrikstad–Skjeberg stasjon blir kalla «oldtidsvegen» på grunn av dei mange oldtidsfunna som er gjort langs denne vegen. Det er samband frå bysenteret på begge sider av Glomma til Sarpsborg via fylkesveg 109 og riksveg 111, til Hvaler via fylkesveg 108 og langs austsida av Oslofjorden via fylkesveg 117 og fylkesveg 116 til dei vestlegaste delane i kommunen og til Råde og Rygge. Den vestre linja  på Østfoldbanen går i ein boge gjennom Vestre Fredrikstad.

## Historikk
Kommunen fekk sine nåverande grenser i 1994, da Fredrikstad blei slått saman med kommunane Onsøy, Rolvsøy, Borge og Kråkerøy. Den nye kommunen dekker eit område som i 1837 bestod av kommunane Fredrikstad, Glemmen, Borge og Onsøy, i tillegg til Rolvsøy sokn av Tune. Kråkerøy blei skilt ut frå Glemmen i 1908, Torsnes frå Borge i 1910 og Rolvsøy frå Tune i 1911. Ved kommunesamanslåingane i 1960-åra blei Glemmen lagt til Fredrikstad (1964) saman med nokre mindre, bynære område av Borge og Torsnes. Desse to kommunane blei, med unnatak av dei nemnte områdea, same år slått saman. Seinare fekk byen ei mindre overføring frå Onsøy (1968). Fredrikstad kommune, som etter samanslåinga i 1994 er fylkets mest folkerike kommune, omfattar heile den funksjonelle byen, ikkje berre dei sentrale strøka som tidlegare. Arealet er 290&nbsp;km2 mot 42&nbsp;km2 før samanslåinga og berre 11&nbsp;km2 før samanslåinga i 1964.

## Kommunevåpenet
Kommunevåpenet blei godkjent i 1967 og har ein opprett gull bjørn framfor ei gull borg mot ein raud bakgrunn. Motivet har røter i eit segl frå 1610 som blei laga til hyllinga av sonen til Kristian VI same år. Våpenet har klare parallellar til Sarpsborgs byvåpen.

## Vennskapskommunar

## Folk frå Fredrikstad
*Bjørgulv Braanen (f. 1956), redaktør
*Egil Olsen, også kjend som «Drillo» fotballtrenar, fotballspelar

## Kjelder
* 

### Referansar

## Bakgrunnsstoff
*Fredrikstad kommune
Lodalskåpa

**Lodalskåpa** (2083 m) er ein nunatak på Jostedalsbreen, og er den tredje høgaste toppen i Breheimen. Fjelltoppen ligg på grensa mellom kommunane Stryn og Luster i Vestland. Lodalskåpa og Brenibba er dei einaste fjella over 2000 meter på Jostedalsbreen.

Fjellklatraren Gottfried Bohr gjennomførte den første kjende klatringa opp på Lodalskåpa i 1820.


Fil:Bilde-Lodalskåpa_1.jpg|Toppen sett frå Bohrbreen
Fil:Lodalskåpa_brenibba.jpg|Lodalskåpa (til venstre) sett frå Myklebustbreen i vest. 
Fil:Lodalskopa1.JPG|Sett frå vest


## Bakgrunnsstoff

* Lodalskåpa arkivert utgåve
Aud Korbøl

**Aud Korbøl** () er ein norsk forfattar og sosiolog. Ho er fødd på Grue på Finnskogen og seinare busett i Oslo.

Ho debuterte skjønnlitterært med ei kriminalnovelle i antologien *Mørke speil* i 1985. Før det hadde ho fått publisert fleire forskingsrapportar, mellom anna fleire om problematikk rundt telefonautomatiseringa i etterkrigstida. Romandebuten hennar kom med * Pell'ongen og je* i 1989. Ho brukar ofte sosiologiske omgrep og samfunnsvitskapleg metode som verkemiddel i romanane sine. 

## Prisar og utmerkingar
* 1996 Mads Wiel Nygaards legat for *Noe gikk forbi*

## Bøker
### Skjønnlitteratur
* 1989 *Pell'ongen og je*, roman (Samlaget, Oslo)
* 1992 *Leiegårdsvalsen*, roman (Aschehoug, Oslo)
* 1996 *Noe gikk forbi*, roman (Aschehoug, Oslo)
* 1999 *Noe skal komme : Karl Martin Feltmann (1909-1989)*, roman (Aschehoug, Oslo)
* 2002 *Det er*, roman (Aschehoug, Oslo)

### Samfunnsvitskapleg litteratur
* 1970 *Kvinnen ombord : en sosiologisk undersøkelse av kvinners liv og arbeid på skip i den norske handelsflåte*, hovudoppgåve i sosiologi, Universitetet i Oslo
* 1972 *Pakistansk innvandring til Norge : dannelse av et minoritetssamfunn?*
* 1977 *Telefonautomatisering i etterkrigstida.*
* 1977 *Hva skjer med personalet etter automatiseringen?*
* 1977 *Hvem er «vi»?*
* 1982 *Norsk «Race relations industry»*
* 1984 *Lille frøken ingenting ? : om telefonistyrket i ulike servicesystemer*
* 1988 *Innvandrerne og det sosiale og helsemessige servicesystem : en fellesnordisk undersøkelse*
* 1988 *Kulturforskjeller og gjensidig forståelse*
* 1996 *Innvandring, migrasjon og etniske relasjoner : oversikt over hovedoppgaver 1949-1995*
* 2004 *Linkarbeidet i Oslo : en begynnende oversikt*

## Bakgrunnsstoff
* Eilif Straumes bokmelding om ''Noe gikk forbi'' i Aftenposten
Distriktspolitikk

**Distriktspolitikk** vert definert som ”spesielle offentlige virkemidler og tiltak beregnet på å stimulere den økonomiske utvikling i svakt utbygde distrikter” i Stortingsmelding nr. 27 frå 1971 - 1972.
Syn og Segn

**Syn og Segn** er eit allmennkulturelt tidsskrift som handlar om politikk, litteratur og samfunn. Det kjem ut fire gonger i året og er på nynorsk. Det Norske Samlaget er utgjevar, medan bladet får støtte frå Norsk kulturfond og stiftinga Fritt Ord.

Tidsskriftet vart grunnlagt i 1894 av Arne Garborg. Seinare redaktørar har mellom anna vore Moltke Moe, Halvdan Koht, Olav Midttun, Bjarte Birkeland, Berge Furre og Hilde Sandvik. Tidsskriftet blei kåra til Årets tidsskrift i Noreg i 2010. 

Tidsskriftet er medlemsbladet til Litteraturselskapet Det Norske Samlaget og i hovudsak eit abonnementsblad, men finst òg i nokre kioskar og bokhandlar i dei store byane. Bladet er òg tilgjengeleg i bibliotek i store delar av landet.

## Redaktørar
 
* Rasmus Flo 1894-1905
* Arne Garborg 1894-1897 
* Arne Garborg 1905-1907
* Moltke Moe 1894-1900
* Halvdan Koht 1901-1908
* Rasmus Løland 1907
* Olav Midttun 1908-1960
* Magne Skodvin 1951-1959
* Bjarte Birkeland 1960-1968
* Berge Furre 1967-1971
* Bjarne Fidjestøl 1969-1973
* Andreas Skartveit 1972-1978
* Sverre Tusvik 1977-1980
* Astrid Brekken 1979-1983
* Sigrid Straand 1979-1983
* Jon Tvinnereim 1979-1982
* Ottar Grepstad 1984-1988
* Borghild Gramstad 1989-1992
* Jan Inge Sørbø 1992-1997
* Nils Rune Langeland 1998–2002 
* Hilde Sandvik 2003-2006
* Marit Eikemo 2003-2006
* Bente Riise 2006-2013
* Knut Aastad Bråten 2014-2020
* Janne Nygård 2020-2020
* Astrid Sverresdotter Dypvik 2020-

## Kjelder

## Bakgrunnsstoff

*
Oppdal kommune

**Oppdal** (norr. *Uppdal(i)r*) er ein kommune i Trøndelag fylke som ligg i grenseområdet mellom Trøndelag, Hedmark, Oppland og Møre og Romsdal, om lag 120 kilometer sørvest for Trondheim. Kommunen har ei flatevidd om lag på storleik med Vestfold fylke, men størsteparten er fjell i almenning. 
Den største tettstaden er kommunesenteret Oppdal.

Bygda har sterke jordbrukstradisjonar, særleg i sauehald, men småindustri og turisme har i dei seinare åra auka. Oppdal har i dag eit av dei største alpinanlegga i Noreg.

## Samferdsle
Dovrebanen går gjennom kommunen og har faste stopp på Oppdal stasjon. I tillegg stoppar somme tog på Kongsvoll stasjon. Lokaltog stoppar på Fagerhaug stasjon.

Europaveg 6 går òg gjennom kommunen parallelt med Dovrebanen.

## Soge
Den fyrste busetnaden i Oppdal har truleg vore knytt saman med rike jaktressursar i fjellstroka, men over tid har krysset mellom handelsvegane til Mørekysten og nordover til Trondheim lagt grunnlag for vekst. 

Gravfeltet på Vang, eit gamalt maktsentrum, er landets største, med over 800 gravhaugar. Etter innhaldet i gravhaugane å døma har sauehald og foredling av ull vore ei hovudnæring i Oppdal i vikingtida. Etterspurnaden etter ull til råsegl var truleg stor, og ullhandel med kyststroka kan forklåra den store rikdomen gravgodset i gravhaugane avspeglar. 

Oppdal kom seint med i Frostatinget, og fekk då tre målsmenn. 

Pilegrimsleia til St. Olavs skrin gjekk gjennom Oppdal i mellomalderen. Det er nemnt fire kyrkjer her i mellomalderen: ei på Vang (vigd til St. Edmund), ei på Ålbu, ei ved Stavåa på Nordskogen, og Håkon Håkonsson reiste dessutan ei kyrkje på Lo i Drivdalen. Alle er no bortkomne, men det finst ei teikning frå 1600-talet av stavkyrkja på Vang, og Gerhard Schøning påviste restar av kyrkjemuren ved Stavåa. Kyrkja på Lo har sett spor etter seg i lokale stadnamn. 

Samfunnet vart hardt ramma av Svartedauden.

## Folk frå Oppdal
*Erik Håker (fødd 1952), alpinist
*Ola Røtvei (fødd 1953), politikar
*Odd Sørli (fødd 1954), alpinist
*Kjell Arve Husby (fødd 1954), idrettstrenar
*Ola Mæle (fødd 1957), investor, fødd på Snåsa, voks opp i Oppdal.
*Ingrid Skjøtskift (fødd 1964), politikar

## Kjelder

## Bakgrunnsstoff
* Oppdal kommune sine heimesider
Orkdal kommune

**Orkdal** er ein tidlegare norsk kommune i Trøndelag fylke. Han grensa til Snillfjord og Agdenes i nord, Hemne i vest, Meldal og Rindal (i Møre og Romsdal) i sør og mot Melhus og Skaun i aust. I 2020 blei kommunen slått saman med Meldal, Agdenes og ein del av Snillfjord til nye Orkland kommune.

Tettstader i Orkdal var Orkanger, Gjølme, Fannrem, Vormstad og Svorkmo. Orkanger var regionsenter for kommunane rundt. 

Personar som kjem frå tidlegare Orkdal kommune blir kalla for orkdalingar.

## Geografi
Elva Orkla renn gjennom kommuneområdet og ut i Orkdalsfjorden ved Orkanger. Orkdalsfjorden er ein sidefjord til Trondheimsfjorden.

Det er mykje dyrka mark i Orkdal. Ho finst hovudsakleg i botnen av dalen og på store, flate avsatsar eit stykke oppe i dalsidene. På lokal dialekt blir ein slik avsats kalla ein «jår», og i Orkdal er det seks «jårar»; Ustjåren, Berbusjåren, Kvålsjåren, Togstadjåren, Monsetjåren og Fossjåren.

#### Elvar, fjell og vatn i Orkdal
* Orkla
* Skjenaldelva
* Gagnåsvatnet
* Våvatnet
* Hostovatnet
* Gimsehøgda

## Næringsliv
På Orkanger ligg industriområdet Grønøra. Dette er eit av dei største industriknutepunkta ved Trondheimsfjorden.

## Utdanning
* Orkdal vidaregåande skole
* Torshus folkehøgskole

## Helse
Orkdal sjukehus er lokalsjukehus for regionen. Det heitte tidlegare Orkdal Sanitetsforenings Sjukehus og var eigd av den lokale sanitetsforeininga, men er i dag ei avdeling under St. Olavs hospital.

## Verdt å sjå
Thamshavnbanen frå Løkken Verk i Meldal og ned til Trondheimsfjorden i Orkdal kommune er no nedlagt, men ei kortare strekning er gjenopna for turistar.

## Tusenårsstad
Tusenårsstaden i kommunen var stasjonsområdet på Fannrem. Dette inkluderer gamle Fannrem jernbanestasjon, Stasjonsparken, samt den gamle brannstasjonen.

I parken er det bygd musikkpaviljong, leikeapparat, bord og benkar. Sentralt plassert i parken er skulpturen «Go'foten», eit handfast bevis på Nils Arne Eggen sin «godfotteori». Tusenårstreet til kommunen er òg planta her.

Tusenårsstaden er hyppig bruka til ulike arrangement og føremål gjennom året: Parkrennet, 17. mai-feiring, Stasjonsdagen, Husflidsdagen, Oktoberfestivalen, julegrantenning, veteranbilutstilling, museumsjarnbane, husflid med meir.

Fannrem Velforening har ansvaret for den daglege drifta og vedlikehaldet av staden.

## Bilete

Fil:Lake Near Søvassli Norway.JPG|Søvatnet nær Søvassli
Fil:Grønøra Orkanger 01.jpg|Industriområdet Grønøra ved hamna i Orkanger
Fil:Fannrem stasjon 01 2012.jpg|Fannrem stasjon er tusenårsstaden i Orkdal koommune.
Fil:Orkdal Kirke.jpg|Orkdal kyrkje på Fannrem


## Kjende orkdalingar
* Johan Bojer, forfattar
* Nils Arne Eggen, fotballtrenar
* Roar Ljøkelsøy, skihoppar
* Christian Thams (1867-1948), industrigründer
* Musikkgruppa Gåte, folkemusikk/rock

## Bakgrunnsstoff
* Orkdal kommune sine heimesider
Rennebu kommune

**Rennebu** er ein kommune i Trøndelag fylke. Kommunevåpenet har form som ein omvendt Y og er inspirert av den Y-forma Rennebu kyrkje som ligg på Voll ved fylkesveg 700.

Personar som kjem frå Rennebu kommune blir kalla for rennbygg.

## Kjende rennbyggar
* Olav Berkaak, (1915–1980), forfattar
* Jens P. Flå, (1923–2002), stortingsrepresentant (KrF) 1973–1989
* Jostein Berntsen, (f. 1943), stortingsrepresentant (Ap)  1977–1987
* Magne Myrmo, (f. 1943), langrennsløpar, sølvmedaljist i OL, verdsmeister
* Ola T. Lånke, (f. 1948), stortingsrepresentant (KrF) 1993–2009
*Vebjørn Rodal (f. 1972), friidrettsutøvar, gullmedaljist i OL
* Vegard Heggem, (f. 1975), fotballspelar
* Heidi Skjerve, (f. 1979), musikar, jazzmusikar
* Astrid Smeplass (f. 1996), musikar

## Bilete

Fil:Svarthetta_1548.JPG|Svarthetta sett frå aust.
Fil:Rennebu kirke 2008.jpg|Rennebu kyrkje, ei av få Y-kyrkjer i landet.
Fil:Rennebu rådhus (01).JPG|Rennebu rådhus.


## Sjå òg
*Rennebu bygdemuseum

## Bakgrunnsstoff

*
Rissa kommune

**Rissa** er ein tidlegare kommune i Sør-Trøndelag fylke som no utgjer den vestlege delen av Indre Fosen kommune i Trøndelag fylke. Området ligg på ei halvøy som er avgrensa av Stjørnfjorden i nordvest og av Trondheimsfjorden i sør og søraust. Frå nordvest til søraust grensa kommunen til Bjugn, Åfjord, Verran og Leksvik kommune. Han grensa òg til Trondheim kommune og Agdenes kommune i Trondheimsfjorden. Administrasjonssenteret låg ved Årnset, og blei vidareført som senter i Indre Fosen kommune.

Den 17. juni 2016 blei det vedteke av Kongen i statsråd at Rissa og Leksvik skulle bli éin kommune frå 1. januar 2018.

## Galleri

Fil:Stadsbygd prestegård.jpg|Stadsbygd prestegård
Fil:Rissa kirke 2013.jpg|Rissa kirke
Fil:Brettingen observation post.jpg|Brettingen fort
Fil:Ferje på Rørvik.jpg|Ferje ved Rørvik


## Kjelder

## Bakgrunnsstoff
* Rissa kommune sine heimesider
Roan kommune

**Roan** er ein tidlegare norsk kommune i Trøndelag fylke. Han låg på Fosenhalvøya med kyst mot Norskehavet, og grensa mot Osen kommune i nord, Åfjord kommune i sør og Namdalseid kommune i aust. I 2020 blei Roan og Åfjord kommunar slått saman til Åfjord kommune.

Bessakerfjellet vindpark er blant dei største vindparkane i Noreg. Han ligg på Bessakerfjellet og blei skipa i 2007 og 2008.

## Kjelder

**Delar av denne artikkelen bygger på «[[:nb:Roan kommune|Roan kommune]]» frå ,  den 24. februar 2014.*  

## Bakgrunnsstoff
Selbu kommune

**Selbu** (sørsamisk *Saalboge*) er ein kommune i Trøndelag fylke. Han grensar i nord mot Malvik og Stjørdal, i aust til Meråker og Tydal, i sør til Holtålen og Midtre Gauldal, og i vest til Melhus og Klæbu kommune. Geografisk er Selbu ein sidedal til Stjørdalen.

## Geografi
*Skarvan og Roltdalen nasjonalpark ligg på nordsida av hovuddalføret.
*Dragsten
*Innbygda i Selbu

## Næringsliv
Kommunen er kjent for strikking, og mønsteret *[[selburosa]]*, som er gjengitt i kommunevåpenet, finst på eit stort tal vottar, strømper og så vidare frå kommunen.

Selbu er også kjent for store kvernsteinsbrot i fjellet ved Kvernfjellvatn. Desse brota var i drift i nærare 1500 år fram til 1930-åra. Allereie i vikingtida fann det stad eksport herfrå til heile Noreg, Danmark og Sør-Sverige, seinare også til Russland.

Selbu er ein skogkommune og har Kjeldstad sag og trelast som hjørnesteinsbedrift.

## Kjente selbyggar
* Peder Morset (1887–1943), motstandsmann under krigen
* Belle Gunness (1859–ca. 1908), massemordar i USA
* Oscar Tybring (1847–1895), grunnleggjar av Redningsselskapet 
* Reidar Morset (1918–2001), programleiar for *Morgengymnastikken* i NRK radio 
* Kristen Kvello (1931–1998), skiløpar og speakar
* Berit Aunli (f. 1956), langrennsløpar
* Grete Ingeborg Nykkelmo (f. 1961), langrennsløpar
* Kjersti Synneva Moen (f. 1995), illustratør og teikneserieskapar

## Bakgrunnsstoff
*
Snillfjord kommune

**Snillfjord** er ein tidlegare norsk kommune i Trøndelag fylke. Han grensa til Agdenes i nordaust, Orkdal i søraust, Hemne i sørvest og over fjorden i nord til Hitra. Administrasjonssenteret var Krokstadøra. 

1. januar 2020 vart Snillfjord delt opp og overført til andre kommunar. Norddelen rundt Sunde vart slegen saman med Hitra til nye Hitra kommune, området rundt Ytre Snillfjord (Vennastranda) vart slege saman med Hemne og Halsa på Nordmøre til Heim kommune, medan området rundt Krokstadøra vart slege saman med Orkdal, Agdenes og Meldal til nye Orkland kommune.

Personar som kjem frå tidlegare Snillfjord kommune blir kalla for snillfjording.

## Kommunevåpen
Kommunevåpenet til Snillfjords var eit sølvgreip på grønn botn som viste til handverks-, sjø- og jordbrukstradisjonar. Bakgrunnen for dette valet var at greipet i tidlegare tider vart brukt både i tradisjonelt jordbruk og til høsting av tang og tare. Greip vart i eldre tider tilverka av trevirke.

Kommunevåpenet vart utforma etter ein idékonkurranse vunnen av Jim Bye frå Hallset ved Trondheim. Kommunevåpenet vart utarbeidd etter heraldiske kriterium av lektor Einar H. Skjervold frå Trondheim. Det vart godkjend i kommunestyret i 1990, vidare i Kommunaldepartementet 17. september 1990, og endeleg bekrefta av Fylkesmannen i Sør-Trøndelag i skriv av 19. september 1990.

## Kjende snillfjordingar
* Martin Stokken (1923–1984), skiløpar og friidrettsutøvar
* Bjørn Nilsen (f. 1934), forfattar og NRK-journalist
* Leidulf Hafsmo (f. 1934), diktar og musikar
* Oddmund Hagen (f. 1950), forfattar
* Terje Krokstad (f. 1956), skiskyttar
* Jon Reidar Øyan (f. 1981), politikar (Ap), forkjemper for homofile sine rettar
* Tore Bjørseth Berdal (f. 1988), langrennsløpar

## Kjelder

**Denne artikkelen bygger på «[[:nb:Snillfjord|Snillfjord]]» frå ,  den 14. januar 2020.*  
 
## Bakgrunnsstoff